Casperveita

Casperveita eller Casparveita er en tidligere veit i Midtbyen i Trondheim som gikk vestover i en svak bue fra Nidelva og frem til Moritsveita. Veita utgjorde grensen mellom sognene til henholdsvis Vår Frue kirke i nord og Domkirken i sør. Casperveita er i hovedsak bevart som gateløp og ble erstattet av blant andre Thomas Angells gate.

Veita er fra middelalderen og den østligste delen var tidligere en del av Clemensstredet, som senere fikk navnet Krambuveita. Den vestlige delen av veita ble breddeutvidet etter bybrannen i 1841 og går nå under navnet Thomas Angells gate. Casperveita har fått sitt navn etter handelsmann og embetsmann Caspar Christoffersen Schøller (1582–1661), som eide en bygård og hage ved dagens Kjøpmannsgata 38 helt øst i Casperveita.

På 1700-tallet gikk den vestre delen av veita også under navnene Skaaningsveita og Skomakerveita. Navnene stammer mest sannsynlig fra skomakeren Oluf Ibsen Skoning (Skoning, som i en person fra Skåne), som bodde ved veita og den nåværende eiendommen til Thomas Angells gate 18 mot slutten av 1600-tallet.<ref>Terje Bratsberg. Trondheim byleksikon. «Casperveita» s. 121</ref>

 Referanser 

 Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim'', Trondheim kommune.

Tidligere veier i Trondheim
Midtbyen (Trondheim)‎